Ieharu Tokugawa

**Ieharu Tokugawa** (jap.: 徳川家治, *Tokugawa Ieharu*) bol desiatym šógunom Tokugawskej dynastie, ktorý zastával úrad od roku 1760 do roku 1786. Bol synom Iešigea Tokugawu, vnukom  Jošimunea Tokugawu, pravnukom Micusadu Tokugawu, pra-pravnukom Jorinobua Tokugawu a pra-pra-pravnukom Iejasua Tokugawu.

## Udalosti počas ''bakufu'' Ieharua
* ***Tenmei gannen*** (天明元年) alebo ***Tenmei 1*** (1781): Po nástupe cisára Kókaku bola vyhlásená nová éra pod názvom *Tenmei*. Predchádzajúca éra sa skončila a nová začala v *An'ei* 11, v 2. deň 4. mesiaca.
* ***Tenmei 2*** (1782): Začína veľký hladomor obdobia *Tenmei*.
* ***Tenmei 2*** (1782): bola vypracovaná ekonomická analýza potenciálneho využitia striebornej meny ako platidla v Japonsku ***"Sin sen sen pou (Sin tchuan phou)"***. Závery práce boli odprezentované  cisárovi Masacunom Kucukiom (1750 – 1802), autorom spisu bol  Kucuki Oki-no kami Minamoto-no Masacuna, dedičný daimjó provincie Oki a Ómi s usadlosťami v Tambe a  Fukučijame -- *pozri poznámka pri Tenmei 7 nižšie*.
* ***Tenmei 3*** (1783): Vybuchla sopka Asama  (浅間山, *Asama-jama*) v Šinane, jednej z najstarších Japonských provincií. [Asama-jama sa nachádza na hranici medzi súčasnými prefektúrami Gunma a Nagano ].  Devastácia po výbuchu sopky ešte zhoršila Veľký hladomor *Tenmei*.
* ***Tenmei 4*** (1784): Konajú sa rozsiahle slávnosti po celej krajine na počesť mnícha (Kúkaia, tiež známeho aj ako Kóbó-Daiši, zakladateľa Šingon Budhizmu), ktorý zomrel pred 950 rokmi.
* ***Tenmei 4*** (1784): Syn šógunovho vrchného radcu bol zavraždený vo vnútri Edského hradu. Rovnako mladý *[[wakadošijori]]*, Tanuma Jamaširo-no-kami Okitomo, bol synom staršieho *wakadošijori* Tanuma Tonomo-no-kami Okicugu. Mladší Tanuma bol zabitý pred zrakom svojho otca počas toho, ako sa obaja vracali do svojich rezidencí *norimono* po zasadaní Štátnej rady. Podozriví boli hlavní úradníci *[[bakufu]]*; ale iba samotný vrah bol dolapený a potrestaný. Výsledkom bolo, že Tanumom iniciované reformy v štruktúre spravovania *bakufu* a ním plánované uvoľnenie zahranično ekonomickej izolácie Japonska *[[sakoku]]* sa neuskutočnili.
* ***Tenmei 6***, 8. dňa 9. mesiaca (17. septembra 1786): Zomrel Ieharu Tokugawa.  Bol pochovaný v Ede.
* ***Tenmei 7*** (1787): Masacuna Kucuki publikoval *Seijó senpu* (*Poznámky o západných peniazoch*) s  farebnými drevotlačami, ktoré zobrazujú európske a zahraničné meny -- *pozri poznámka k Tenmei 2 vyššie*.   -- pozri online 2 obrázky susedných strán z kolekcie knižnice Kyoto University of Foreign Studies and Kyoto Junior College of Foreign Languages

## Éry ''bakufu'' Ieharua

Roky, v ktorých bol Ieharu šógunom sú špecificky identifikované viac ako jedným názvom éry alebo *[[nengó]]*.
* *[[Hóreki]]*  (1751 – 1764)
* *[[Meiwa]]*  (1764 – 1772)
* *[[Anei|An'ei]]*  (1772 – 1881)
* *[[Tenmei]]*  (1881 – 1789)

## Referencie

## Literatúra
* Hall, John Whitney. (1955) *Tanuma Okitsugu: Foreruner of Modern Japan.* Cambridge: Harvard University Press.
* Screech, Timon. (2000). *Shogun's Painted Culture: Fear and Creativity in the Japanese States, 1760-1829.* London: Reaktion Books. ISBN 978-1-86189-064-1 
* Screech, Timon. (2006). *Secret Memoirs of the Shoguns:  Isaac Titsingh and Japan, 1779-1822.* London: RoutledgeCurzon. ISBN 0-7007-1720-X
*  Titsingh, Isaac. (1822). *Illustrations of Japan.*  London: Ackerman.
* Titsingh, Isaac. (1834). [Siyun-sai Rin-siyo/Hayashi Gahō, 1652], *[[Nipon o daï itsi ran]]; ou, Annales des empereurs du Japon.*  Paris: Oriental Translation Fund of Great Britain and Ireland. --''Dve kópie tejto neobvyklej knihy sú dostupné online: (1) v knižnici University of Michigan, digitalizovaná 30. januára 2007; a (2) v knižnici Stanford University, digitalizovaná 23. júna 2006.'' Tu kliknite na originálny text vo francúzštine.
* Totman, Conrad. (1967).  *Politics in the Tokugawa bakufu, 1600-1843*. Cambridge: Harvard University Press.

## Zdroje

Kategória:Dejiny Japonska
Kategória:Šóguni
Ieharu